ธปท.คาดศก.ไทยปีนี้โตต่ำกว่า3.8%
ธปท. ผวาเศรษฐกิจไทยปี 2562 หลุดเป้า 3.8% หลังไตรมาสแรกต่ำกว่าคาดที่ 3.4% เหตุส่งออกร่วงต่ำกว่า 3%
30 เม.ย. 2562

ธปท. ผวาเศรษฐกิจไทยปี 2562 หลุดเป้า 3.8% หลังไตรมาสแรกต่ำกว่าคาดที่ 3.4% เหตุส่งออกร่วงต่ำกว่า 3%
นายดอน นาครทรรพ ผู้อำนวยการอาวุโส ฝ่ายเศรษฐกิจมหภาค ธนาคารแห่งประเทศไทย (ธปท.) เปิดเผยว่า การขยายตัวทางเศรษฐกิจปี 2562 อาจจะต่ำกว่า 3.8% ที่คาดการณ์ไว้ เนื่องจากเศรษฐกิจไทยในไตรมาสแรกมีแนวโน้มต่ำกว่า 3.4% ซึ่งคาดว่าจะขยายตัวได้ 3%
ทั้งนี้ สาเหตุมาจากการส่งออกไตรมาสแรกขยายตัวติดลบ 3.6% และไตรมาส 2 ยังคาดว่าจะขยายตัวติดลยต่อเนื่อง
นายดอน กล่าวว่า เศรษฐกิจไทยในเดือนมี.ค. 2562 ขยายตัวชะลอลงจากเดือนก่อนหน้า จากการส่งออกสินค้าและจำนวนนักท่องเที่ยวต่างประเทศลดลง และการบริโภคภาคเอกชนรวมถึงการท่องเที่ยวขยายตัวชะลอลง โดยเฉพาะนักท่องเที่ยวจีน